Source: http://rup.ee/uudised/oigus/paar-tahelepanekut-kruptoasjanduse-kohta
Timestamp: 2018-06-19 07:02:50+00:00
Document Index: 5777051

Matched Legal Cases: ['§ 3', '§ 917', 'riigikohus ', 'Kohus\t', 'kohus\t', 'kohus\t', 'riigikohus\t']

Neljapäev, 07 Juuni 2018 09:50
Virtuaalvääringuid tunneb nii rahapesu tõkestamise kui ka maksuõigus
Konkreetselt krüptoraha puhul on kasulik teada, et
Krüptoraha legaaldefinitsioon („virtuaalvääring“) on olemas 2017. a novembris jõustunud rahapesu ja terrorismi rahastamise tõkestamise seaduses (RPTS-i § 3 p 9). Tähele peaks panema, et virtuaalvääringu raha vastu vahetamise ja virtuaalvääringu rahakotiteenuste osutamiseks on vaja tegevusluba, samuti on nende teenuste osutajad RahaPTS-i mõistes kohustatud isikud ning peavad kohaldama samas seaduses sätestatud hoolsusmeetmeid;
Virtuaalvääringutega kauplemine on küll finantsteenusena käibemaksuvaba, kuid sellest saadav tulu kuulub tulu saaja poolt, sh füüsilise isiku puhul, tavalises korras tulumaksuga maksustamisele.
ICO-le võib laieneda väärtpaberituru regulatsioon
Olemuselt ei erine ICO kaudu avalikkuselt vahendite kaasamine selle traditsioonilisest eelkäijast ehk investeeringute kaasamisest aktsiate, võlakirjade või lubaduste vastu, mida võib teha nii reguleeritud väärtpaberituru kui ka investeerimislepingute kaudu. Väärtpaber on traditsiooniliselt dokument, mis võimaldab omanikul teostada dokumendis väljendatud õigusi (vt definitsiooni VÕS-i § 917). Väärtpaberite väljaandmiseks, pakkumiseks ja nendega kauplemiseks on investorite huvides kehtestatud üksikasjalikud reeglid ja vorminõuded ning see toimub range avaliku järelevalve all (vt väärtpaberituruseadust).
Lepinguline investeerimine on üldise lepinguvabaduse raamides pigem vaba, ehkki investori kui nõrgema poole kaitseks kehtestatud reegleid leidub siingi. Seega esimene asi, mille ICO-d kavandav ettevõtja peaks endale selgeks tegema, on: kas tema poolt investoritele raha vastu antav token on käsitletav väärtpaberina või mitte.
Väärtpaberi ja muu õigusena käsitletava tokeni vahel tehakse vahet lähtuvalt tokeni sisust, s.o sellest, milliseid õigusi token omandajale annab. Kuna tokeni kui sellise kohta eraldi regulatsioon puudub, tuleb analüüs teha välistamismeetodil, s.o väärtpaberi formaalseid ja sisulisi tunnuseid võimalusel välistades. Võtmeküsimused on seejuures, mil määral annab token omanikule õiguse kaasa rääkida emitendi tegevuses ning kas tal tekib õigustatud ootus saada tokenist tulu. Juhiseid siin mainitud küsimuste kohta on avaldanud ka finantsinspetsioon oma kodulehel.
Kui tegu on väärtpaberiga (nn security token), tuleb järgida väärtpaberite pakkumisele kohaldatavaid nõudeid, sh avaliku pakkumise korral näiteks prospekti koostamise ja registreerimise nõudeid jt.
Omavalitsustele laekus maikuus 90,5 miljonit eurot tulumaksu
Tulu deklareerinud inimeste arv vähenes mullu 26 000 võrra
Mediaanväljamakse kasvas aastaga 8,4 protsenti 950 euroni
Veel selles kategoorias: « Lõplik: riik ei pea tasuma juhatuse liikme isapuhkuse eest	EL-i riigid leppisid kokku sammudes küberturvalisuse suurendamiseks »
EL-i riigid leppisid kokku sammudes küberturvalisuse suurendamiseks
Euroopa Liidu telekommunikatsiooniministrid leppisid 8. juunil Luxembourgis kokku sammudes küberturvalisuse suurendamiseks.
4. juulil otsustas riigikohus mitte võtta menetlusse Creative Union AS kassatsioonkaebust, millest tulenevalt riik ei pea juhatuse liikme lepingu alusel töötavale isikule hüvitama isapuhkuse tasu.
Euroopa Kohus	Euroopa Komisjon	Euroopa Liit	Finantsinspektsioon	Haigekassa	Harju maakohus	juhatuse liige	Justiitsministeerium	kohus	korruptsioon	maksupettus	MTA	osaühing	pankrot	põhiseadus	rahapesu	riigihange	Riigikogu	riigikohus	seaduste muudatused	sotsiaalministeerium	Tarbijakaitseamet	trahv	Triniti	tulumaks	tööandjad	äriseadustik	äriühing	õigusabi	õiguskantsler
09:50 Eesti võtab üle maksupettuste vastase direktiivi